b'\n_START_ARTICLE_\nDarvino apdovanojimas\n_START_SECTION_\nIstorija\n_START_PARAGRAPH_\nDarvino apdovanojim\xc5\xb3 interneto svetain\xc4\x97je nuo 1993 m. yra kaupiamas absurdi\xc5\xa1k\xc5\xb3 mir\xc4\x8di\xc5\xb3 archyvas. \xc5\xa0ios svetain\xc4\x97s lankytojai balsuoja i\xc5\xa1tisus metus, o met\xc5\xb3 pabaigoje paai\xc5\xa1k\xc4\x97ja nugal\xc4\x97tojas, kuris da\xc5\xbeniausiai jau nebegali atsiimti premijos. Visas istorijas stengiamasi patvirtinti, naudojantis patikimais \xc5\xbeiniasklaidos \xc5\xa1altiniais, siekiant u\xc5\xbetikrinti, kad apdovanojimai atitekt\xc5\xb3 autenti\xc5\xa1kiems \xc5\xbemon\xc4\x97ms ir \xc4\xafvykiams.\n_START_SECTION_\n\xc4\xaetaka\n_START_PARAGRAPH_\n2006 m. "Sundance" kino festivalyje debiutavo filmas, kurio scenarist\xc4\x85 Finn Taylor \xc4\xafkv\xc4\x97p\xc4\x97 Darvino apdovanojim\xc5\xb3 interneto svetain\xc4\x97je apra\xc5\xa1ytos absurdi\xc5\xa1k\xc5\xb3 mir\xc4\x8di\xc5\xb3 istorijos.\n_START_SECTION_\nNominuoti \xc4\xafvykiai\n_START_PARAGRAPH_\nVienas i\xc5\xa1 nominuot\xc5\xb3 ivyki\xc5\xb3: Los And\xc5\xbeele (JAV) esan\xc4\x8dios sektos vadovas buvo \xc4\xafsitikin\xc4\x99s, kad gali i\xc5\xa1mokti vaik\xc5\xa1\xc4\x8dioti vandeniu. Kart\xc4\x85, besitreniruodamas vonioje, paslydo ant muilo gabal\xc4\x97lio ir u\xc5\xbesimu\xc5\xa1\xc4\x97._NEWLINE_Kitas \xc4\xafvykis: \xc5\xa0ok\xc4\x99s su guma (bungee jumping) vaikinas teisingai apskai\xc4\x8diavo gumos ilg\xc4\xaf, bet u\xc5\xbemir\xc5\xa1o fakt\xc4\x85, jog guma taip pat ir i\xc5\xa1sitempia.'